السلام عليكم ورحمه الله وبركاته
اللهم صل وسلم وبارك على اشرف الانبياء والمرسلين
اولا : خافي الله ترى كل شي انتي محاسبه عليه
ولاتحسبين ان انتي مسويه انجاز اذا رحتي للمسيره بالعكس الكل بيتكلمون فيك ومااعتقد ان وحده محترمه ترضى حد يتكلم فيها
طبعا كلكم عارفين ان اليوم الوطني لدوله قطر تاريخ: 18 /12 /2012
وطبعا كلكم عارفيين المسخره اللي صارت في اليوم الوطني اللي راح ووصلكم الكلام والصور اللي
انتشرت .. بغض النظر كانو مواطنات او متجنسات او مقيمات .. ووصلكم الكلام اللي انقال عن بنات قطر
طيب دام فيه فئه تخالف الدين والادب وش ذنب الفئه الباقيه !
ومعروف ان الخير يخص والشر يعم .. لانهم قالو قطريات او بنات قطر مايستحون وكلام استحي اقوله وانتوو عارفينه
لان الاغلبيه للاسف طالعات من الدرايش اللي فوق وترقص وقله حياا واللي فاتحه الدريشه واللي
معاها يسون حبتين !! واللي تناظر الشباب وماتستحي وحركات قليله ادب بغض النظر كانو صغار او كبار
لان لو قلتوو صغار ..بيكون والله الشرهه على الكبيره اللي مخليتهم وعلى الولي عليهم اللي مخليهم
يطلعون ..
وانا اتمنى ان اقصى العقوبات تنزل على اي بنت تخالف الادب بالسجن ان كانت مواطنه وبالتسفير ان كانت مقيمه .. وان كانت متجنسه بالسجن وسحب الجنسيه والتسفير دام الولي عليهم مو داري عنهم او داري وساكت ومافي قلبه غيره خلوو الدوله تعيد تربيتهم
ماله داعي ترووحين تزاحمين الشباب اجلسي بالبيت وحطي على قناه قطر وابد ارفعي صوت التلفزيون
وتنكسي وسووي اللي تبين في البيت معززه ومكرمه
كلامي موجهه للبنات فقط
ليش يعني تسوون مسيرات وتناشبون الشباب ؟؟
وش الهدف اللي يخليك تروحين للمسيره ؟؟
ولاتقولين حب يعني ماجاا حب الوطن الا بهاليوم بالذات ومزاحمه الشباب
سؤال للشباب:
هل ترضى ان امك او اختك او خالتك او عمتك او حد من بنات اقاربك يروحون المسيره ؟؟
لاتقوول مالي خص او قريبتي من بعيد بالعكس مافيها شي لو اجتمعت مع اقاربك من الرجال وقلت لهم ان ماتبون البنات يروحون المسيره ويكفي ان اذا حد من ربعك شاف بيقولون هاذي من اهل فلان الفلاني
مو عيب !!
انا اتمنى وقلت يمكن هاالموضوع يأثر بالبنات والشباب